
PROCESVERBAL

I mbledhjes online të Bordit të Federatës Atletike të Kosovës
Dtata e mbledhjes 30.03.2026
Forma e mbledhjes: Online – përmes komunikimit elektronik

Më datë 30.03.2026, Bordi i Federatës Atletike të Kosovës zhvilloi mbledhje online përmes komunikimit elektronik, me qëllim shqyrtimin e propozimeve të paraqitura nga selektorët më 25.03.2026.

Votimi për secilën pikë të rendit të ditës u zhvillua në mënyrë elektronike, përmes sistemit të votimit me opsionet “Pro”, “Kundër” dhe “Abstenim”, ndërsa anëtarët e Bordit patën mundësi të paraqesin edhe komentet dhe vërejtjet e tyre me shkrim.

Në votim morën pjesë 9 anëtarë të Bordit.

RENDI I DITËS

Shqyrtimi dhe miratimi i propozimit të selektorëve për pjesëmarrjen e Kosovës në European Challenger Championships – Monaco 2026, më 30 maj 2026.

Shqyrtimi dhe miratimi i propozimit të selektorëve për organizimin e Përgatitjeve Pranverore 2026.

PIKA 1

Pjesëmarrja në European Challenger Championships – Monaco 2026

Bordi shqyrtoi propozimin e selektorëve, të datës 25.03.2026, për pjesëmarrjen e Kosovës në European Challenger Championships, që do të mbahet më 30 maj 2026 në Monaco.

Pas shqyrtimit të materialit, u zhvillua votimi elektronik.

Rezultati i votimit:

Pro: 9

Kundër: 0

Abstenim: 0

Vendim

Bordi, me 9 vota pro, 0 kundër dhe 0 abstenime, miratoi unanimisht pjesëmarrjen e Kosovës në European Challenger Championships – Monaco 2026, sipas propozimit të paraqitur nga selektorët.

PIKA 2

Organizimi i Përgatitjeve Pranverore 2026

Bordi shqyrtoi propozimin e selektorëve për organizimin e Përgatitjeve Pranverore 2026.

Gjatë shqyrtimit, disa anëtarë të Bordit paraqitën komentet e tyre me shkrim:

Z. Xhevat Tahiri deklaroi se nuk pajtohet që selektorët të propozojnë trajnerët për përgatitje. Sipas tij, në përgatitje duhet të marrin pjesë trajnerët e atletëve pjesëmarrës dhe secili trajner duhet të votohet veçmas nga Bordi.

Z. Kadri Shala deklaroi se në përgatitje duhet të përfshihen trajnerët e klubeve që kanë numrin më të madh të atletëve pjesëmarrës.

Znj. Remzie Shala deklaroi se do të preferonte që kjo çështje të shqyrtohej në një mbledhje fizike të Bordit. Ky qëndrim u mbështet edhe nga Z. Kadri Shala.

Z. Avdullah Shala deklaroi se për këto dy pika të rendit të ditës votimi mund të realizohet edhe përmes komunikimit online, ndërsa për çështjet e tjera me rëndësi për Federatën Atletike të Kosovës duhet të organizohet një mbledhje fizike brenda një afati sa më të shkurtër.

Znj. Arta Kelmendi deklaroi se edhe ajo e mbështet mbajtjen e një mbledhjeje fizike, por duke qenë se çështja ishte urgjente, votoi pro listës së atletëve për Monaco. Sa i përket trajnerëve, ajo theksoi se përzgjedhja nuk duhet të bazohet vetëm në numrin e atletëve, por edhe në cilësinë profesionale dhe rezultatet e arritura. Sipas saj, për pjesëmarrjen në gara ndërkombëtare kriter kryesor duhet të jenë rezultatet dhe cilësia e trajnerëve. Më pas, ajo konfirmoi edhe votën e saj pro për listën e kampit përgatitor.

Pas përfundimit të shqyrtimit dhe komenteve, u zhvillua votimi elektronik.

Rezultati i votimit:

Pro: 8

Kundër: 1

Abstenim: 0

Vendim

Me 8 vota pro, 1 votë kundër dhe 0 abstenime, Bordi miratoi propozimin e selektorëve për organizimin e Përgatitjeve Pranverore 2026.

PËRFUNDIM

Pas përfundimit të votimit elektronik për të dy pikat e rendit të ditës u konstatua se:

Propozimi për pjesëmarrjen në European Challenger Championships – Monaco 2026 u miratua me 9 vota pro, pa asnjë votë kundër dhe pa asnjë abstenim.

Propozimi për organizimin e Përgatitjeve Pranverore 2026 u miratua me 8 vota pro, 1 votë kundër dhe pa asnjë abstenim.

